คู่มือโครงการส่งเสริมการเกษตร ประจำปีงบประมาณ พ.ศ. 2563

โครงการ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)

1. หลักการและเหตุผล

จากนโยบายคณะรักษาความสงบแห่งชาติ (คสช.) และรัฐบาลได้ให้ความสำคัญกับการเพิ่ม

ประสิทธิภาพการผลิตสินค้าเกษตร โดยเน้นให้มีศูนย์เรียนรู้ด้านการเกษตรในชุมชน เพื่อให้เป็นจุดถ่ายทอดความรู้ ด้านการเกษตรของชุมชน และเป็นที่ให้บริการข้อมูลข่าวสารและบริการด้านการเกษตร ประกอบกับในสภาวะ ปัจจุบัน สถานการณ์การผลิตสินค้าเกษตรของเกษตรกรมีปัญหาในเรื่องต้นทุนการผลิตที่ค่อนข้างสูง ปัญหาโรค แมลง และพื้นดินขาดความอุดมสมบูรณ์ ทำให้ผลผลิตที่ได้มีปริมาณน้อย และมีคุณภาพต่ำ เกษตรกรส่วนใหญ่ จึงประสบกับปัญหาการขาดทุน เกิดหนี้สิน และไม่สามารถพึ่งพาตนเองได้ กระทรวงเกษตรและสหกรณ์ โดยกรมส่งเสริมการเกษตร จึงได้จัดตั้งศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ขึ้น เพื่อให้เป็นแหล่งเรียนรู้ด้านการเกษตรของชุมชนสำหรับแก้ไขจากปัญหาของ ชุมชนและสามารถตอบสนองความต้องการด้านการเกษตรของชุมชนได้ และเป็นเครื่องมือในการส่งเสริม การเกษตร โดยเน้นการเรียนรู้จากเกษตรกรต้นแบบที่ประสบความสำเร็จในการเพิ่มประสิทธิภาพการผลิตสินค้าเกษตร ในประเด็นการเพิ่มผลผลิต การลดต้นทุนการผลิต การพัฒนาคุณภาพและการปรับเปลี่ยนพฤติกรรม การผลิต ตลอดจนยึดหลักปรัชญาเศรษฐกิจพอเพียง โดยใช้กระบวนการเรียนรู้แบบมีส่วนร่วมอย่างต่อเนื่องตลอดฤดูกาลผลิต เกษตรกรมีการแลกเปลี่ยนเรียนรู้กับเกษตรกรต้นแบบ ในลักษณะของเกษตรกรสอนเกษตรกร เพื่อให้เกษตรกรที่มาเรียนรู้เกิดความรู้ ความเข้าใจ และเกิดจิตสำนึกในการเพิ่มประสิทธิภาพการผลิต สินค้าเกษตร ที่มีการใช้ปัจจัยการผลิตได้อย่างเหมาะสม และนำองค์ความรู้ที่ได้รับจาก ศพก. ไปประยุกต์ใช้เพื่อ ลดต้นทุนการผลิต เพิ่มปริมาณและคุณภาพของผลผลิต ผลิตสินค้าที่คำนึงถึงสภาพแวดล้อม และมีระบบการผลิตที่พึ่งพาตนเองได้อย่างยั่งยืน รวมทั้งยังเป็นจุดที่ให้บริการข้อมูลข่าวสารและบริการด้านการเกษตรต่าง ๆ กับเกษตรกร อีกทั้งยังใช้เป็นจุดนัดพบในการพบปะพูดคุยของเจ้าหน้าที่กับเกษตรกร และเกษตรกรกับเกษตรกรด้วยกันเอง

2.วัตถุประสงค์

2.1 เป็นศูนย์กลางในการถ่ายทอดเทคโนโลยีการผลิต การบริหารจัดการ และการตลาดแก่เกษตรกร รวมทั้งการให้บริการทางการเกษตร และเผยแพร่ข้อมูลข่าวสารในพื้นที่

2.2 เพื่อเป็นกลไกในการบูรณาการการทำงานของหน่วยงานต่าง ๆ ในการแก้ไขปัญหาและพัฒนาการ เกษตรในพื้นที่

3. เป้าหมาย/สถานที่ดำเนินการ

ดำเนินการใน 77 จังหวัด 882 อำเภอ ประกอบด้วย

3.1 ศูนย์หลัก ได้แก่ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) อำเภอละ 1 ศูนย์ รวม 882 ศูนย์

3.2 ศูนย์เครือข่าย ได้แก่

3.2.1 ศูนย์จัดการดินปุ๋ยชุมชน (ศดปช.) อำเภอละ 1 ศูนย์ รวม 882 ศูนย์

3.2.2 ศูนย์จัดการศัตรูพืชชุมชน (ศจช.) อำเภอละ 2 ศูนย์ รวม 1,764 ศูนย์

3.3 ศูนย์เครือข่ายอื่น ๆ เช่น ศูนย์เรียนรู้ด้านบัญชี ศูนย์เรียนรู้ด้านปศุสัตว์ ศูนย์เรียนรู้ด้านประมง ศูนย์เรียนรู้เศรษฐกิจพอเพียง ฯลฯ

4. กิจกรรม และวิธีการดำเนินงาน

การดำเนินงานโครงการศูนย์เรียนรู้การเพิ่มประสิทธิภาพการผลิตสินค้าเกษตร เป็นงานนโยบาย สำคัญของกระทรวงเกษตรและสหกรณ์ที่ต้องมีการบูรณาการขับเคลื่อนดำเนินงาน จึงขอให้จังหวัดบูรณาการ งานและงบประมาณจากทุกหน่วยงานในพื้นที่ที่สังกัดกระทรวงเกษตรและสหกรณ์ในการจัดทำแผนตาม แบบฟอร์มแผนและตัวอย่าง ในภาคผนวก 3 ประกอบด้วย 1) แผนปฏิบัติการบูรณาการของคณะกรรมการอำนวยการขับเคลื่อนงานนโยบายสำคัญและการแก้ไขปัญหาภาคเกษตรระดับจังหวัด (แผน COO) ประจำปีงบประมาณ พ.ศ.2563 2) แผนปฏิบัติการบูรณาการขับเคลื่อนการดำเนินงานของศูนย์เรียนรู้การเพิ่มประสิทธิภาพการผลิต สินค้าเกษตร (แผน ราย ศพก.) ประจำปีงบประมาณ พ.ศ.2563 3) แผนการอบรมเกษตรกรของ ศพก./ ศูนย์เครือข่าย ประจำปีงบประมาณ พ.ศ.2562 4) แผนการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field day) ประจำปีงบประมาณ พ.ศ.2563 (โดย Log in เข้าสู่ระบบรายงาน ศพก. (https://learningpoint.doae.go.th/login) และบันทึกข้อมูลแผนการจัดงาน Field Day (https://learningpoint.doae.go.th/field\_day/plan) ทั้งนี้ ขอให้จังหวัดดำเนินการจัดส่งแผน จำนวน 4 แผน ดังกล่าวข้างต้นให้กรมส่งเสริมการเกษตร (ยกเว้นแผน ข้อ 4 การจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ที่บันทึกผ่านระบบรายงาน ศพก.) ภายในวันที่ 15 ธันวาคม 2562 ทาง E-mail : Doaeresearch20@gmail.com

กิจกรรมการดำเนินงานของ โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ปีงบประมาณ พ.ศ. 2563 มี 2 ส่วน ประกอบด้วย 6 กิจกรรมหลัก คือ

ส่วนที่ 1 การดำเนินงานในส่วนศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และ ศูนย์เครือข่าย

4.1 การพัฒนาศักยภาพ ศพก. และศูนย์เครือข่าย

4.2 การบริหารจัดการเพื่อขับเคลื่อนการดำเนินงาน

4.3 การสนับสนุนการให้บริการของ ศพก. และเครือข่าย

4.4 การพัฒนาเกษตรกรผู้นำ

4.5 การติดตาม และรายงานผลการดำเนินงาน

ส่วนที่ 2 การดำเนินงานของ ศจช., ศดปช. และการอารักขาพืช

4.6 การพัฒนาศูนย์เครือข่าย (ศจช., ศดปช.) ซึ่งมีวิธีการดำเนินงาน ดังนี้

ส่วนที่ 2 การดำเนินงานของ ศจช., ศดปช. และการอารักขาพืช

4.6 การพัฒนาศูนย์เครือข่าย

4.6.1 อบรมเชิงปฏิบัติการเจ้าหน้าที่อารักขาพืช หลักสูตรการเป็นหมอพืชและการดำเนินงานคลินิกพืช กองส่งเสริมการอารักขาพืชและจัดการดินปุ๋ย ร่วมกับศูนย์ส่งเสริมเทคโนโลยีการเกษตรด้านอารักขาพืช คัดเลือกจังหวัดที่จะดำเนินกิจกรรมคลินิกพืชปี 2563 และทำการอบรมการเชิงปฏิบัติการ เพื่อให้เจ้าหน้าที่อารักขาพืชระดับจังหวัด และเจ้าหน้าที่ผู้รับผิดชอบงานอารักขาพืชระดับอำเภอ ให้สามารถ ปฏิบัติงานตรวจวินิจฉัยศัตรูพืชและการจัดการศัตรูพืชในระดับพื้นที่ได้ โดยจังหวัดที่ผ่านการอบรม จะต้องเปิด ให้บริการคลินิกพืชแก่เกษตรกร ที่สำนักงานเกษตรจังหวัด สำนักงานเกษตรอำเภอ สัปดาห์ละ 1 ครั้ง และศูนย์เรียนรู้การเพิ่มประสิทธิภาพการผลิตสินค้าเกษตร หรือศูนย์จัดการศัตรูพืชชุมชน อย่างน้อยเดือนละ 1 ครั้ง งบประมาณ เป็นค่าสำหรับการจัดฝึกอบรมเจ้าหน้าที่

4.6.2 การพัฒนาศักยภาพศูนย์จัดการศัตรูพืชชุมชน

**1) จัดกระบวนการเรียนรู้แก่เกษตรกรด้านการจัดการศัตรูพืชให้กับสมาชิกศูนย์จัดการศัตรูพืชชุมชน**

สำนักงานเกษตรจังหวัด (กลุ่มอารักขาพืช) ร่วมกับสำนักงานเกษตรอำเภอ จัดกระบวนการเรียนรู้ด้านการจัดการศัตรูพืชด้วยวิธีผสมผสาน จำนวน 1 ครั้ง ให้แก่สมาชิกศูนย์จัดการศัตรูพืชชุมชน จำนวน 30 รายต่อศูนย์ โดยหลักสูตรหัวข้อการเรียนรู้ควรมาจากความต้องการของกลุ่มเกษตรกร และหรือสภาพปัญหา ชนิดของศัตรูพืชที่พบการระบาดในพื้นที่ สำนักงานเกษตรจังหวัดรายงานผลให้กรมส่งเสริมการเกษตรทราบ รายละเอียดตามแบบฟอร์ม ศจช. 1

**งบประมาณ** เพื่อเป็นค่าใช้จ่ายสำหรับจัดกระบวนการเรียนรู้ ได้แก่ ค่าอาหาร อาหารว่างและเครื่องดื่ม ค่าเดินทาง วัสดุการจัดกิจกรรม และอื่น ๆ ที่เกี่ยวข้องกับการดำเนินกิจกรรม

**2) สนับสนนุการจัดทำแปลงเรียนรู้การจัดการศัตรูพืชด้วยวิธีผสมผสานที่เหมาะสมกับพื้นที่**

สำนักงานเกษตรจังหวัด (กลุ่มอารักขาพืช) ร่วมกับสำนักงานเกษตรอำเภอ โดยมีศูนย์ ส่งเสริมเทคโนโลยีการเกษตรด้านอารักขาพืชเป็นพี่เลี้ยง ให้คำปรึกษาแนะนำเพื่อร่วมกันจัดทำแปลงเรียนรู้การ จัดการศัตรูพืชอย่างเหมาะสมตามสภาพพื้นที่ ดำเนินการในศูนย์จัดการศัตรูพืชชุมชนโดยคัดเลือกแปลงเรียนรู้ ที่เหมาะสมและเกษตรกรเจ้าของแปลงและสมาชิกมีความพร้อมในการดำเนินการ จังหวัดละ 2 แปลง โดยไม่ซ้ำกับแปลงเรียนรู้ที่เคยดำเนินการในปี 2562 โดย 1 จังหวัด ต้องมีแปลงเปรียบเทียบ (แปลงที่เกษตรกรปฏิบัติด้วยวิธีเดิม) จำนวน 2 แปลงเพื่อใช้เปรียบเทียบผลการปฏิบัติกับแปลงเรียนรู้จำนวน 2 แปลง (แปลงเรียนรู้ จำนวน 2 แปลง คือแปลงที่ได้มีการจัดสรรงบประมาณให้ดำเนินการ) ทั้งนี้การดำเนินกิจกรรมการจัดทำแปลงเรียนรู้ในแต่ละครั้ง ควรจัดให้มีการถ่ายทอดความรู้ และแลกเปลี่ยนประสบการณ์ เพื่อให้เกิดการคิด วิเคราะห์ ศึกษา ทดลองร่วมกันระหว่างสมาชิกศูนย์จัดการศัตรูพืชชุมชน และเกษตรกรในชุมชนที่สนใจ อย่างน้อยสัปดาห์ละ 1 ครั้ง ตลอดระยะการเพาะปลูกเพื่อให้เกษตรกรได้นำวิธีการปฏิบัติที่ถูกต้องไปปฏิบัติในแปลงเกษตรของตนเอง และรายงานผลให้กรมส่งเสริมการเกษตรทราบของทุกแปลงที่ดำเนินการ รายละเอียดตามแบบฟอร์ม ศจช. 2 และ แบบฟอร์ม ศจช. 3 ทั้งนี้ ขอให้ดำเนินการบันทึกข้อมูลกิจกรรมการจัดทำแปลงเปรียบเทียบ และแปลงเรียนรู้ ตั้งแต่เริ่มต้นฤดูกาลเพาะปลูก จนถึงการเก็บเกี่ยว ในรูปแบบของการจดบันทึกข้อมูล รวมถึงภาพถ่ายการดำเนินกิจกรรมการติดตามให้คำปรึกษา แนะนำของเจ้าหน้าที่

**งบประมาณ** เพื่อเป็นค่าใช้จ่ายสำหรับการจัดทำแปลงเรียนรู้ ค่าจัดทำป้ายแปลงเรียนรู้ ค่าจัดซื้อ-จัดหาวัสดุ อุปกรณ์ ค่าพาหนะ และอื่น ๆที่เกี่ยวข้องกับการดำเนินกิจกรรม

4.6.3 การดำเนินงานแปลงติดตามสถานการณ์และเตือนการระบาดศัตรูพืชของศูนย์จัดการ ศัตรูพืชชุมชนและพื้นที่เสี่ยง

สำนักงานเกษตรจังหวัด (กลุ่มอารักขาพืช) ร่วมกับสำนักงานเกษตรอำเภอ จัดทำแปลง สำรวจติดตามสถานการณ์ศัตรูพืช รวม 57 แปลง ประกอบด้วย

1) แปลงติดตามสถานการณ์ศัตรูพืชของ ศจช.ใน 13 อำเภอๆ ละ 2 ศจช. ๆ ละ 1 แปลง รวม 26 แปลง โดยคัดเลือกแปลงที่ดำเนินการปลูกพืชหลักหรือพืชรองขึ้นอยู่กับสถานการณ์การเพาะปลูก ขณะนั้น และสำรวจสถานการณ์ศัตรูพืชทุกสัปดาห์ ตามแบบสำรวจและประเมินสถานการณ์ที่กองส่งเสริมการอารักขาพืชและจัดการดินปุ๋ยกำหนด (ดาวน์โหลดที่เว็บไซด์กองส่งเสริมการอารักขาพืชและจัดการดินปุ๋ย) นำข้อมูลที่สำรวจได้มาวิเคราะห์สถานการณ์การระบาด เพื่อแจ้งเตือนภัยในพื้นที่ พร้อมรายงานข้อมูลออนไลน์ผ่าน ระบบแปลงติดตามสถานการณ์การระบาดศัตรูพืชของกองส่งเสริมการอารักขาพืชและจัดการดินปุ๋ยทุกสัปดาห์ ตั้งแต่เริ่มปลูกจนถึงเก็บเกี่ยว

2) แปลงติดตามสถานการณ์ในกิจกรรมจุดเฝ้าระวังศัตรูพืช 13 ชนิดพืชเศรษฐกิจที่สำคัญ (เป็นแปลงที่ไม่ซ้ำกับแปลงติดตามฯของ ศจช.) รวม 31 แปลง ซึ่งกรมส่งเสริมการเกษตรได้กำหนดชนิดพืช และจำนวนแปลงที่ต้องดำเนินการแต่ละจังหวัดตามพื้นที่ปลูก (ตามเอกสารแนบ) โดยเลือกแปลงสำรวจที่เหมาะสมแต่ให้มีการกระจายตัวอย่างสม่ำเสมอในพื้นที่ดำเนินการสำรวจทุกสัปดาห์ตามแบบสำรวจและประเมินสถานการณ์ที่กองส่งเสริมการอารักขาพืชและจัดการดินปุ๋ยกำหนด (ดาวน์โหลดที่เว็บไซด์กองส่งเสริม การอารักขาพืชและจัดการดินปุ๋ย) นำข้อมูลที่สำรวจได้มาวิเคราะห์สถานการณ์การระบาด เพื่อแจ้งเตือนภัยในพื้นที่ พร้อมรายงานข้อมูลออนไลน์ผ่านระบบแปลงติดตามสถานการณ์การระบาดศัตรูพืชของกองส่งเสริมการอารักขาพืชและจัดการดินปุ๋ยทุกสัปดาห์ตั้งแต่เริ่มปลูกจนถึงเก็บเกี่ยว โดยหากจังหวัดมีความประสงค์ในการเปลี่ยนแปลงชนิดพืช ให้แจ้งกรมส่งเสริมการเกษตรทราบ ทั้งนี้กรมส่งเสริมการเกษตรจะดำเนินการจัดทำคู่มือ ประจำแปลงเพื่อประกอบการสำรวจและติดตามสถานการณ์มอบให้ทุกแปลง

**งบประมาณ** เพื่อเป็นค่าใช้จ่ายสำหรับ อุปกรณ์การสำรวจ วัสดุทำกับดักล่อแมลง หรืออื่น ๆที่ เกี่ยวข้องกับการดำเนินกิจกรรม

4.6.4 สนับสนุนปัจจัยควบคุมศัตรูพืชแก่สมาชิกศูนย์จัดการศัตรูพืชชุมชนและเกษตรกรใน พื้นที่เสี่ยงต่อการระบาดศัตรูพืช

1) ผลิตและสนับสนุนหัวเชื้อจุลินทรีย์บริสุทธิ์และพ่อ-แม่พันธุ์แมลงศัตรูธรรมชาติ โดยกอง ส่งเสริมการอารักขาพืชและจัดการดินปุ๋ยผลิตหัวเชื้อจุลินทรีย์บริสุทธิ์ และพ่อ - แม่พันธุ์ศัตรูธรรมชาติ สนับสนุนให้ศูนย์ส่งเสริมเทคโนโลยีการเกษตรด้านอารักขาพืช เพื่อนำไปผลิตขยายเพิ่มปริมาณใช้ในพื้นที่ต่อไป

**งบประมาณ** เพื่อใช้เป็นค่าวัสดุ อุปกรณ์ ค่าจ้างเหมาแรงงาน และอื่น ๆ ที่เกี่ยวข้องกับการดำเนินกิจกรรม

2) ศูนย์ส่งเสริมเทคโนโลยีการเกษตรด้านอารักขาพืช ดำเนินการผลิตหัวเชื้อจุลินทรีย์ขยายให้ศูนย์จัดการศัตรูพืชชุมชน และปัจจัยสำหรับการควบคุมศัตรูพืชต่าง ๆ โดยสำนักงานเกษตรจังหวัด และ สำนักงานเกษตรอำเภอ สำรวจความต้องการของศูนย์จัดการศัตรูพืชชุมชน และประสานไปยังศูนย์ส่งเสริ เทคโนโลยีการเกษตรด้านอารักขาพืชในพื้นที่รับผิดชอบ เพื่อจะได้ผลิตและจัดส่งได้ตรงตามความต้องการ และ รายงานผลให้กรมส่งเสริมการเกษตรทราบ รายละเอียดตามแบบฟอร์ม ศจช. 4

**งบประมาณ** เพื่อเป็นค่าใช้จ่ายสำหรับจัดซื้อ-จัดหาวัสดุ อุปกรณ์ ค่าพาหนะ ค่าจ้างเหมาแรงงาน และอื่น ๆ ที่เกี่ยวข้องกับการดำเนินกิจกรรม

3) สนับสนุนวัสดุผลิตปัจจัยการควบคุมศัตรูพืชให้แก่ศูนย์จัดการศัตรูพืชชุมชน โดยสำนักงานเกษตรจังหวัด ร่วมกับสำนักงานเกษตรอำเภอดำเนินการ จัดซื้อ/จัดหา วัสดุอุปกรณ์สำหรับผลิตปัจจัยควบคุมศัตรูพืช ได้แก่ เชื้อจุลินทรีย์ แมลงศัตรูธรรมชาติ สารสกัดธรรมชาติ และสารสังเคราะห์อื่น ๆ ที่จำเป็น สนับสนุนให้กับศูนย์จัดการศัตรูพืชชุมชน และรายงานผลให้กรมส่งเสริมการเกษตรทราบ รายละเอียดตามแบบฟอร์ม ศจช. 5

**งบประมาณ** เป็นค่าใช้จ่ายสำหรับการจัดซื้อ-จัดหาวัสดุ อุปกรณ์จ้างเหมาแรงงาน และอื่น ๆ ที่เกี่ยวข้องกับการดำเนินกิจกรรม

4) สนับสนุนปัจจัยควบคุมศัตรูพืชในพื้นที่พบการระบาดของศัตรูพืชแก่สมาชิกศูนย์จัดการศัตรูพืชชุมชนและเกษตรกร โดยศูนย์ส่งเสริมเทคโนโลยีการเกษตรด้านอารักขาพืช ดำเนินการผลิตหัวเชื้อจุลินทรีย์ขยาย และปัจจัยสำหรับการควบคุมศัตรูพืชต่าง ๆ ให้แก่ศูนย์จัดการศัตรูพืชชุมชน เกษตรกร และหรือกลุ่มเกษตรกรในพื้นที่ที่พบการระบาดของศัตรูพืช พร้อมลงพื้นที่ให้คำปรึกษาแนะนำแก่เจ้าหน้าที่ และเกษตรกร โดยสำนักงานเกษตรจังหวัด และสำนักงานเกษตรอำเภอ สำรวจความต้องการของศูนย์จัดการศัตรูพืชชุมชน และประสานไปยัง ศทอ.ในพื้นที่รับผิดชอบ เพื่อจะได้ผลิตและจัดส่งได้ตรงตามความต้องการ และรายงานผลให้ กรมส่งเสริมการเกษตรทราบ รายละเอียดตามแบบฟอร์ม ศจช. 4

**งบประมาณ** เพื่อเป็นค่าใช้จ่ายสำหรับจัดซื้อ-จัดหาวัสดุอุปกรณ์ ค่าพาหนะ ค่าจ้างเหมาแรงงาน และอื่น ๆ ที่เกี่ยวข้องกับการดำเนินกิจกรรม

4.6.5 ประชุมราชการพิจารณาปรับปรุงเกณฑ์การจัดระดับชั้นและการคัดเลือกศูนย์จัดการ ศัตรูพืชชุมชนดีเด่น

กองส่งเสริมการอารักขาพืชและจัดการดินปุ๋ย ดำเนินการจัดประชุมหารือร่วมกับ ผู้เกี่ยวข้องเพื่อพิจารณาทบทวนปรับปรุงหลักเกณฑ์การจัดระดับชั้น และการคัดเลือกศูนย์จัดการศัตรูพืชชุมชน ประจำปี 2563 ให้สอดคล้องและเหมาะสมต่อสถานการณ์ปัจจุบัน (กองส่งเสริมการอารักขาพืชและจัดการดินปุ๋ยจะมีหนังสือเชิญบุคคลเป้าหมายให้ทราบภายหลัง)

**งบประมาณ** เพื่อเป็นค่าใช้จ่ายสำหรับจัดประชุมราชการ และอื่น ๆ ที่เกี่ยวข้องกับการ ดำเนินกิจกรรม

4.6.6 ประเมินศักยภาพศูนย์จัดการศัตรูพืชชุมชน

กองส่งเสริมการอารักขาพืชและจัดการดินปุ๋ย ดำเนินการติดตามประเมินผลการดำเนิน กิจกรรมพัฒนาศักยภาพศูนย์จัดการศัตรูพืชชุมชนในพื้นที่เป้าหมาย เพื่อให้คำปรึกษาแนะนำแก่เจ้าหน้าที่และ เกษตรกร

**งบประมาณ** เพื่อเป็นค่าใช้จ่ายสำหรับค่าเบี้ยเลี้ยง ค่าพาหนะ ค่าที่พัก และอื่น ๆ ที่เกี่ยวข้องกับการดำเนินกิจกรรม

**ภาคผนวก**



**แบบฟอร์ม ศจช. 1**

**แนวทางการรายงานผล**

**กิจกรรม การจัดกระบวนการเรียนรู้แก่เกษตรกรด้านการจัดการศัตรูพืชให้กับสมาชิกศูนย์จัดการศัตรูพืชชุมชน**

**สำนักงานเกษตรจังหวัด..................................**

**รูปแบบการรายงานผลการจัดกระบวนการเรียนรู้**

1. ปก

2. คำนำ

3. สารบัญ

3.1 สารบัญเรื่อง

3.2 สารบัญรูปภาพ

3.3 สารบัญตาราง

4. การจัดกระบวนการเรียนรู้

4.1 หัวข้อเรื่อง (เรื่องอะไร)

4.2 สถานที่จัดกระบวนการเรียนรู้ (จัดที่ไหน)

4.3 วิธีการเรียนรู้ (จัดกระบวนการเรียนรู้รูปแบบใด)

4.4 เนื้อหา/ประเด็นการเรียนรู้ (เรียนรู้วิชา/หัวข้ออะไร)

5. ผลการจัดกระบวนการเรียนรู้

5.1 เชิงปริมาณ (ได้อะไร เท่าไร)

5.2 เชิงคุณภาพ (เกิดประโยชน์อะไรบ้าง กับใครบ้าง)

6. ภาคผนวก

6.1 ภาพกิจกรรม

**หมายเหตุ** : ส่งรายงานในรูปแบบไฟล์ **Word และ Pdf.** พร้อมไฟล์ภาพกิจกรรม  
ภายในเดือน **มีนาคม 2563** **ทาง E-mail : smartfar59@gmail.com**

**แนวทางการจัดทำแปลงเรียนรู้การจัดการศัตรูพืชด้วยวิธีผสมผสานที่เหมาะสมกับพื้นที่**

**\*\*\*\*\*\*\*\*\*\*\*\*\*\*\*\*\*\*\*\*\*\***

**◆ การคัดเลือกแปลงเรียนรู้**

1. คัดเลือกจากแปลงของเกษตรกรที่มีอยู่แล้ว และ เป็นแปลงที่เกษตรกรมีความพร้อม  
ที่จะดำเนินการเป็นแปลงเรียนรู้ พร้อมติดป้ายแปลงเรียนรู้ (ขนาดป้ายตามความเหมาะสม)



2. ขนาดของแปลงตามความเหมาะสม เช่น

- ข้าว ขนาด 1 ไร่

- พืชไร่/ไม้ผล ขนาด 1 ไร่

- พืชผัก ขนาด 1 งาน

3. ที่ตั้งแปลงอยู่ใกล้ที่ตั้ง ศจช. หรือ ชุมชน

**◆ เป้าหมาย** คัดเลือกแปลงในพื้นที่ของศูนย์จัดการศัตรูพืชชุมชน จังหวัดละ 4 แปลง ดังนี้

1. แปลงเปรียบเทียบ (แปลงที่เกษตรกรปฏิบัติด้วยวิธีเดิม) จำนวน 2 แปลง

2. แปลงเรียนรู้ จังหวัดละ 2 แปลง (ดำเนินการจากงบประมาณที่กรมฯได้โอนจัดสรรให้)

**◆ การปฏิบัติของแปลงเรียนรู้และแปลงเปรียบเทียบ**

1. แปลงเรียนรู้เป็นแปลงที่มีการจัดการศัตรูพืชอย่างเหมาะสม ตามหลัก IPM

2. แปลงเปรียบเทียบเป็นแปลงเกษตรกรที่มีการปฏิบัติตามปกติ (วิธีเดิม)

3. มีการจัดเก็บข้อมูลของแปลงเปรียบเทียบ และแปลงเรียนรู้ ตามแบบรายงาน (แบบฟอร์ม ศจช.3)

4. ขนาดของแปลงเปรียบเทียบ และแปลงเรียนรู้ควรมีพื้นที่เท่ากัน

5. เป็นชนิดพืช และชนิดพันธุ์เดียวกัน

**◆ การเก็บข้อมูล**

จัดเก็บข้อมูลตามแบบบันทึกข้อมูล (แบบฟอร์ม ศจช.3 )

**◆ ส่งข้อมูล**

**ส่งข้อมูลตามแบบบันทึกข้อมูลดังกล่าวให้กรมส่งเสริมการเกษตรทราบ ภายหลังจากดำเนินการจัดทำแปลงเรียนรู้การจัดการศัตรูพืชอย่างเหมาะสมตามสภาพพื้นที่เสร็จสิ้น**

**แบบบันทึกข้อมูล**

**แบบฟอร์ม ศจช. 3**

**การจัดทำแปลงเรียนรู้การจัดการศัตรูพืชด้วยวิธีผสมผสานที่เหมาะสมกับพื้นที่**

**1. ข้อมูลทั่วไป**

**ชื่อเจ้าของแปลง ........................................................... เบอร์ติดต่อ ..........................................**

**ที่ตั้งแปลง หมู่ที่ .....................ตำบล.......................อำเภอ........................จังหวัด........................**

**ศูนย์จัดการศัตรูพืชชุมชน.............................................................................................................**

**ตำบล.................................... อำเภอ...................................จังหวัด................................**

**2. ข้อมูลการผลิต**

| **รายการ** | **ข้อมูล *แปลงเปรียบเทียบ* (วิธีเดิม)** | **ข้อมูล *แปลงเรียนรู้*** |
| --- | --- | --- |
| **1. พันธุ์พืช** |  |  |
| 1.1 ชนิดพืช |  |  |
| 1.2 พันธุ์พืช |  |  |
| 1.3 ขนาดแปลง (ไร่/งาน) |  |  |
| 1.4 ปริมาณเมล็ดพันธุ์/ท่อนพันธุ์ ฯลฯ  ที่ใช้ ไร่/งาน (ระบุหน่วย กก. หรือ ต้น ) |  |  |
| 1.5 ราคาพันธุ์พืช (ไร่/งาน) (บาท) |  |  |
| 1.6 ระยะเวลาการปลูก ถึง เก็บเกี่ยว | เดือน..............ถึงเดือน............... | เดือน..............ถึงเดือน............... |
| **2. การดูแลรักษา** |  |  |
| **2.1 ค่าใช้จ่ายในการเตรียมดิน** (บาท) |  |  |
| **2.2 ปุ๋ย** |  |  |
| • ชนิด/ประเภทปุ๋ยที่ใช้  (ปุ๋ยเคมี ปุ๋ยชีวภาพ ปุ๋ยอินทรีย์) |  |  |
| • ปริมาณที่ใช้ (ไร่/งาน) |  |  |
| • ค่าใช้จ่าย (ไร่/งาน)(บาท) |  |  |
| **2.3 ฮอร์โมน/อาหารเสริม** |  |  |
| • ชนิด/ประเภทฮอร์โมนที่ใช้ |  |  |
| • ปริมาณที่ใช้ (ไร่/งาน) |  |  |
| • ค่าใช้จ่าย (ไร่/งาน) (บาท) |  |  |
| **2.4 สารเคมีป้องกันกำจัดศัตรูพืช** |  |  |
| • ชนิด/สารเคมีที่ใช้ |  |  |
| • ปริมาณที่ใช้ (ไร่/งาน) |  |  |
| • ค่าใช้จ่าย (ไร่/งาน) (บาท) |  |  |
| **2.5 สารชีวภัณฑ์** |  |  |
| • ชนิด/ประเภทชีวภัณฑ์ที่ใช้ |  |  |
| • ปริมาณที่ใช้ (ไร่/งาน) |  |  |
| • ค่าใช้จ่าย (ไร่/งาน) (บาท) |  |  |
| **2.6 อื่นๆ** |  |  |
| • ชนิด/ประเภทที่ใช้ |  |  |
| • ปริมาณที่ใช้ (ไร่/งาน) |  |  |
| • ค่าใช้จ่าย (ไร่/งาน) (บาท) |  |  |
| **3. ค่าใช้จ่ายในการเก็บเกี่ยว** (บาท) |  |  |
| **4. ผลผลิตที่ได้** |  |  |
| •เฉลี่ยรวมต่อไร่ (ก.ก./ไร่) |  |  |
| **5. สรุปต้นทุนการผลิต** |  |  |
| •ต้นทุนการผลิต (บาท/ไร่/งาน) |  |  |

**3. เทคโนโลยี/วิธีการปฏิบัติในแปลงเรียนรู้ และผลลัพธ์ที่ได้ (ตั้งแต่เริ่มต้นฤดูกาลเพาะปลูก ถึง ระยะเก็บเกี่ยว)**

|  |  |  |
| --- | --- | --- |
| **เทคโนโลยี/การปฏิบัติ ที่ใช้ในแปลงเรียนรู้** | **วิธีการปฏิบัติ** | **ผลลัพธ์ที่เกิดขึ้น** |
| **1. เริ่มต้นการเพาะปลูก** |  |  |
| ปฏิบัติโดยใช้เทคโนโลยี/วิธีการใด เช่น วิธีเขตกรรม วิธีกล วิธีฟิสิกส์ ชีววิธี การใช้สารเคมี สารสกัดจากพืช เป็นต้น | อธิบายรายละเอียดวิธีการปฏิบัติ (เช่น การเตรียมพันธุ์พืช การเตรียมดิน ทำอย่างไร) |  |
| สำรวจแปลง (โรค แมลง) | อธิบายรายละเอียดวิธีการปฏิบัติ |  |
| อื่น ๆ เพิ่มเติม (ตามที่ปฏิบัติจริง) | อธิบายรายละเอียดวิธีการปฏิบัติ |  |
|  |  |  |
|  |  |  |
|  |  |  |
|  |  |  |
| **2. ระหว่างการเพาะปลูก  ถึงก่อนการเก็บเกี่ยว** |  |  |
| ปฏิบัติโดยใช้เทคโนโลยี/วิธีการใด เช่น วิธีเขตกรรม วิธีกล วิธีฟิสิกส์ ชีววิธี การใช้สารเคมี สารสกัดจากพืช เป็นต้น | อธิบายรายละเอียดวิธีการปฏิบัติ (เช่น การป้องกันกำจัดศัตรูพืช ทำอย่างไร) |  |
| สำรวจแปลง (โรค แมลง) | อธิบายรายละเอียดวิธีการปฏิบัติ |  |
| อื่น ๆ เพิ่มเติม (ตามที่ปฏิบัติจริง) | อธิบายรายละเอียดวิธีการปฏิบัติ |  |
|  |  |  |
|  |  |  |

|  |  |  |
| --- | --- | --- |
| **เทคโนโลยี/การปฏิบัติ ที่ใช้ในแปลงเรียนรู้** | **วิธีการปฏิบัติ** | **ผลลัพธ์ที่เกิดขึ้น** |
| **3. ระยะเก็บเกี่ยว** |  |  |
| ปฏิบัติโดยใช้เทคโนโลยี/วิธีการใด เช่น วิธีเขตกรรม วิธีกล วิธีฟิสิกส์ ชีววิธี การใช้สารเคมี สารสกัดจากพืช เป็นต้น | อธิบายรายละเอียดวิธีการปฏิบัติ (เช่น การป้องกันศัตรูพืชในระยะก่อนเก็บเกี่ยว เป็นต้น) |  |
| สำรวจแปลง (โรค แมลง) | อธิบายรายละเอียดวิธีการปฏิบัติ |  |
| อื่น ๆ เพิ่มเติม (ตามที่ปฏิบัติจริง) | อธิบายรายละเอียดวิธีการปฏิบัติ |  |
|  |  |  |
|  |  |  |

**4. รูปภาพการดำเนินกิจกรรม (ตั้งแต่เริ่มจัดทำแปลง)**

ผู้จัดเก็บข้อมูล : ชื่อ.....................................................

ตำแหน่ง...................................................

เบอร์โทรศัพท์มือถือ................................

