**คู่มือโครงการส่งเสริมการเกษตร ประจำปีงบประมาณ พ.ศ. 2563**

**โครงการ ส่งเสริมการเพิ่มประสิทธิภาพการผลิตไผ่เพื่อความยั่งยืน**

**1. ความเชื่อมโยงโครงการ**

โครงการส่งเสริมการเพิ่มประสิทธิภาพการผลิตไผ่และหวายเพื่อความยั่งยืน เป็นโครงการที่มีการดำเนินการในพื้นที่ที่เป็นแหล่งผลิตไผ่และหวายที่สำคัญของประเทศมาอย่างต่อเนื่องเป็นประจำทุกปี เป็นโครงการเพื่อเพิ่มศักยภาพการผลิตไผ่และหวายให้เพียงพอต่อความต้องการ สร้างอาชีพสร้างรายได้และยกระดับความเป็นอยู่ของเกษตรกรให้มั่นคง และยังเป็นการรักษาสิ่งแวดล้อมได้เป็นอย่างดีและถือเป็นการส่งเสริมการอนุรักษ์ธรรมชาติและสิ่งแวดล้อม

**2. หลักการและเหตุผล**

ประเทศไทยเป็นประเทศที่มีสภาพแวดล้อมที่เหมาะสมต่อการเจริญเติบโตของไผ่และหวาย โดยพืชทั้งสองชนิดนี้ มีประโยชน์ในด้านการอนุรักษ์ดินและน้ำ และช่วยรักษาระบบนิเวศในบริเวณป่าที่ถูกทำลายให้สมดุลได้  
ในระยะเวลาอันสั้น ทำให้เกิดสภาพป่าได้อย่างรวดเร็ว ป้องกันลมพายุ และป้องกันการพังทลายของดินที่เกิดจากกระแสน้ำป่า นอกจากนั้นยังเป็นพืชอเนกประสงค์ที่มีการใช้ประโยชน์ในวิถีชีวิตของคนไทย และเป็นพืชที่มีการส่งออกในรูปแบบต่างๆ มากมาย เช่น ผลิตภัณฑ์อาหาร หัตถกรรม อุตสาหกรรม การเกษตร การประมง การปศุสัตว์ รวมไปถึงสิ่งประดิษฐ์ต่างๆ เป็นต้น นอกจากนี้ ยังใช้ลำไม้ไผ่ผลิตเป็นพลังงานทดแทนได้ในอนาคต เช่น น้ำมัน ไบโอดีเซล ก๊าซชีวภาพจากลำไม้ไผ่ ใช้ผลิตถ่านกัมมันต์ที่สามารถนำไปใช้ประโยชน์ได้อย่างมาก แต่สภาพของป่าไผ่ในปัจจุบันเหลือน้อยมาก เนื่องจากมีการตัดไผ่ในธรรมชาติเกินกำลังการผลิตของป่า ถ้าไม่ช่วยกันปลูกไผ่เพิ่มขึ้นก็จะเกิดปัญหาขาดแคลนไม้ไผ่มากยิ่งขึ้น ในปัจจุบัน พบว่า ความต้องการไผ่และหวายทั้งการใช้ในภาคการเกษตรและภาคอุตสาหกรรมมีแนวโน้มเพิ่มมากขึ้น แต่ผลผลิตที่ได้กลับมีไม่เพียงพอ และขาดเทคโนโลยี ในการเพิ่มประสิทธิภาพการผลิตไผ่และหวายเพื่อให้ได้ผลผลิตที่มีคุณภาพ ดังนั้น คณะรัฐมนตรีจึงได้มีมติ เมื่อวันที่ 6 ตุลาคม 2558 เห็นชอบการเข้าร่วมเป็นสมาชิกของไทยในองค์กรความร่วมมือด้านไม้ไผ่และหวายระหว่างประเทศ (International Network for Bamboo and Rattan – INBAR) และให้กรมส่งเสริมการเกษตรส่งเสริมให้เกษตรกรปลูกต้นไผ่และหวายในพื้นที่ป่าเศรษฐกิจและชุมชน เพื่อให้เกษตรกรมีรายได้และยกระดับความเป็นอยู่ของเกษตรกรให้มีความมั่นคงและยั่งยืน

จากความต้องการซึ่งมีปริมาณเพิ่มขึ้นในแต่ละปี จึงมีความจำเป็นต้องมีความรู้แก่เกษตรกรด้านเทคโนโลยี การส่งเสริมพัฒนาการผลิต การแปรรูปและการตลาด เพื่อพัฒนาการผลิตไผ่ให้เพียงพอต่อความต้องการของภาคอุตสาหกรรมและเป็นการอนุรักษ์สภาพธรรมชาติอย่างยั่งยืน และด้วยประโยชน์อันหลากหลายมากมายของไผ่และหวายจึงถือว่าเป็นพืชมหัศจรรย์ จึงต้องช่วยกันเพิ่มพื้นที่การปลูกให้มากยิ่งขึ้น สามารถนำไปใช้ประโยชน์ให้แก่เกษตรกร และผู้เกี่ยวข้องในการแปรรูปไผ่ได้อีกมากมายมหาศาลและพัฒนาการใช้ประโยชน์ให้สูงยิ่งขึ้นไป เพราะไผ่ปลูกครั้งเดียวอยู่ได้นานหลายสิบปีกว่าต้นไผ่จะตาย

ดังนั้น สำนักงานเกษตรจังหวัดกาญจนบุรีจึงได้จัดทำโครงการส่งเสริมการเพิ่มประสิทธิภาพการผลิตไผ่และหวายเพื่อความยั่งยืน เพื่อเป็นการเพิ่มศักยภาพการผลิตไผ่และหวายให้เพียงพอต่อความต้องการ สร้างอาชีพสร้างรายได้และยกระดับความเป็นอยู่ของเกษตรกรให้มั่นคง และยังเป็นการรักษาสิ่งแวดล้อมได้เป็นอย่างดีและถือเป็นการส่งเสริมการอนุรักษ์ธรรมชาติและสิ่งแวดล้อมอีกทางหนึ่งด้วย

- 2 -

**3.** **วัตถุประสงค์ของโครงการ**

3.1 เพื่อส่งเสริมและถ่ายทอดความรู้ที่ถูกต้องและเหมาะสม ในการเพิ่มประสิทธิภาพการผลิตไผ่และหวายให้แก่เกษตรกร รวมทั้งสนับสนุนให้เกษตรกรนำความรู้ไปปฏิบัติ เพื่อพัฒนาคุณภาพไผ่และหวายให้เป็นสินค้าที่มีคุณภาพ และเพียงพอต่อความต้องการของประเทศ

3.2 เพื่อพัฒนาความรู้ของเกษตรกรให้มีความรู้ความสามารถในการผลิตไผ่และหวายเพื่อการค้า

3.3 เพื่อปลูกจิตสำนึกในการอนุรักษ์ทรัพยากรธรรมชาติและสิ่งแวดล้อมแก่เกษตรกร

**4. เป้าหมาย / สถานที่ดำเนินการ**

เกษตรกรผู้ปลูกไผ่ จำนวน 30 ราย

พื้นที่ดำเนินการ อำเภอท่าม่วง จังหวัดกาญจนบุรี

**5.** **กิจกรรม และวิธีการดำเนินงาน**

**5.1** **กิจกรรมสร้างการรับรู้และความเข้าใจ และส่งเสริมการรวมกลุ่มเกษตรกรผู้ผลิตไผ่ และหวาย**

1) รวมกลุ่มเกษตรกรที่มีความสนใจในการเพิ่มประสิทธิภาพการผลิตไผ่และหวาย กลุ่มละ 30 ราย   
โดยหากพื้นที่ที่ดำเนินการยังไม่มีการรวมกลุ่มให้ส่งเสริมการรวมกลุ่มเกษตรกรเพื่อถ่ายทอดความรู้

2) จัดเวทีแลกเปลี่ยนเรียนรู้ของกลุ่มเกษตรกรที่เข้าร่วมโครงการ ผ่านกระบวนการการเรียนรู้แบบ  
มีส่วนร่วมเพื่อพัฒนาความรู้และศักยภาพของเกษตรกรทางด้านการผลิต การตลาด และการรวมกลุ่ม จำนวน 2 ครั้ง ประกอบด้วย

ครั้งที่ 1 - วิเคราะห์สภาพพื้นที่ สภาพการผลิต และสภาพการตลาดของกลุ่มทั้งด้านที่เป็นจุดแข็ง (เพื่อการพัฒนาให้ดียิ่งขึ้นต่อไป) และด้านที่เป็นจุดอ่อน (เพื่อแก้ไขปัญหา) และระดมความคิดเห็นเพื่อกำหนดแนวทาง  
ในการพัฒนาการเพิ่มประสิทธิภาพการผลิตที่เหมาะสมกับพื้นที่

ครั้งที่ 2 - ถ่ายทอดความรู้ตามประเด็นที่ได้จากการวิเคราะห์สภาพการปลูกไผ่และหวายของกลุ่ม เพื่อนำไปใช้ในการเพิ่มประสิทธิภาพการผลิต เช่น การจัดระบบการผลิต เทคโนโลยีในการเพิ่มผลผลิต แนวทาง  
การส่งเสริมการปลูกไผ่ในเชิงอนุรักษ์ เป็นต้น

**5.2** **กิจกรรมการพัฒนาความรู้และศักยภาพของเกษตรกรเกี่ยวกับการเพิ่มประสิทธิภาพการผลิตไผ่และหวาย**

1) อบรมเกษตรกรผู้ปลูกไผ่และหวายเรื่องการเพิ่มประสิทธิภาพการผลิตไผ่และหวาย โดยการ  
ลดต้นทุน และเพิ่มผลผลิต กลุ่มละ 30 ราย จำนวน 1 กลุ่ม

2) จัดทำแปลงเรียนรู้เพื่อเพิ่มประสิทธิภาพการผลิต

- สำนักงานเกษตรจังหวัด / อำเภอ คัดเลือกเกษตรกรที่มีความสนใจในการจัดทำแปลงเรียนรู้ และเป็นผู้นำที่มีความสามารถในการถ่ายทอดความรู้

- สำนักงานเกษตรจังหวัด / อำเภอคัดเลือกพื้นที่ปลูกไผ่และหวายที่มีศักยภาพ เช่น พื้นที่ซึ่งเคยเป็นจุดเรียนรู้ดูงาน พื้นที่ที่มีสภาพพื้นที่เหมาะสมต่อการพัฒนาการผลิตไผ่และหวาย หรือพื้นที่ที่มีความต้องการใช้ไผ่และหวายสำหรับใช้สอยในชุมชน โดยใช้พื้นที่ 2 ไร่ เพื่อจัดทำแปลงเรียนรู้ โดยรัฐสนับสนุนปัจจัยการผลิต เช่น พันธุ์ไผ่/ หวาย ปุ๋ยเชิงเดี่ยว ปุ๋ยอินทรีย์ เป็นต้น

**5.3** **ติดตามและประเมินผลการดำเนินงานโครงการ**

ประเมินศักยภาพการดำเนินกิจกรรมในแต่ละขั้นตอนการดำเนินงาน ติดตามผลการดำเนินงานโครงการ ให้คำแนะนำปรึกษาแก่เกษตรกร และสรุปผลการดำเนินงานโครงการ

**6. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม/ขั้นตอน** | **แผนปฏิบัติงาน** | | | | | | | | | | | |
| **ปี 2562** | | | **ปี 2563** | | | | | | | | |
| **ต.ค.62** | **พ.ย.62** | **ธ.ค.62** | **ม.ค.63** | **ก.พ.63** | **มี.ค.63** | **เม.ย.63** | **พ.ค.63** | **มิ.ย.63** | **ก.ค.63** | **ส.ค.63** | **ก.ย.63** |
| 1. กิจกรรมสร้างการรับรู้และเข้าใจ และส่งเสริมการรวมกลุ่มผู้ผลิตไผ่และหวาย |  |  |  |  |  |  |  |  |  |  |  |  |
| 2. กิจกรรมพัฒนาความรู้และศักยภาพเกษตรกรเกี่ยวกับการเพิ่มประสิทธิภาพการผลิตไผ่และหวาย |  |  |  |  |  |  |  |  |  |  |  |  |
| 3. กิจกรรมจัดทำแปลงเรียนรู้และศักยภาพเกษตรกรเกี่ยวกับการเพิ่มประสิทธิภาพไผ่และหวาย |  |  |  |  |  |  |  |  |  |  |  |  |
| 4. กิจกรรมติดตามและประเมินผลการดำเนินงานโครงการ |  |  |  |  |  |  |  |  |  |  |  |  |

**7. ระยะเวลา**

ตุลาคม 2562 – กันยายน 2563

**8. ผลผลิต ผลลัพธ์ ตัวชี้วัด**

**ผลผลิต (out put)**

เกษตรกรผู้ปลูกไผ่และหวาย จำนวน 30 ราย ได้รับการถ่ายทอดความรู้การเพิ่มประสิทธิภาพการผลิตไผ่และหวาย

**ผลลัพธ์ (out come)**

เกษตรกรไม่น้อยกว่าร้อยละ 60 สามารถนำความรู้ที่ได้รับไปปฏิบัติเพื่อเพิ่มประสิทธิภาพการผลิตไผ่และหวาย

**ตัวชี้วัด**

ตัวชี้วัดเชิงปริมาณ :เกษตรกรผู้ปลูกไผ่และหวาย 30 ราย ได้รับการถ่ายทอดความรู้ในเรื่องการเพิ่มประสิทธิภาพการผลิตไผ่และหวาย

ตัวชี้วัดเชิงคุณภาพ :เกษตรกรผู้ปลูกไผ่และหวายสามารถนำความรู้ที่ได้ไปปฏิบัติไม่น้อยกว่า ร้อยละ 60

**9. ผลที่คาดว่าจะได้รับ**

เกษตรกรผู้เข้าร่วมโครงการได้รับการส่งเสริมและถ่ายทอดความรู้ที่ถูกต้องและเหมาะสม ในการเพิ่มประสิทธิภาพการผลิตไผ่และหวายให้แก่เกษตรกร รวมทั้งสนับสนุนให้เกษตรกรนำความรู้ไปปฏิบัติ เพื่อพัฒนาคุณภาพไผ่และหวายให้เป็นสินค้าที่มีคุณภาพ และเพียงพอต่อความต้องการของประเทศ และได้รับการพัฒนาความรู้ความสามารถในการผลิตไผ่และหวายเพื่อการค้า ตลอดจนการปลูกจิตสำนึกในการอนุรักษ์ทรัพยากรธรรมชาติและสิ่งแวดล้อม

**10. หน่วยงาน/ผู้รับผิดชอบโครงการ/ผู้ประสานงานโครงการ**

1. นายคำรน ยศสมบัติ

ตำแหน่ง หัวหน้ากลุ่มส่งเสริมและพัฒนาการผลิต

โทรศัพท์ : 034 564267 ต่อ 15

โทรสาร : 034 564268

E-mail : agrikan\_plant@hotmail.com

2. นางสาวอริศรา กุสุนทร

ตำแหน่งนักวิชาการเกษตรชำนาญการ

โทรศัพท์ : 06 4823 9835

โทรสาร : 034 564268

E-mail : agrikan\_plant@hotmail.com

------------------------------------------------------------